༄༅། །ཐུན་མོང་མ་ཡིན་པའི་ཆོས་སྤྱོད་
བཞུགས།
༄༅། །ཨོཾ་གུ་རུ་བུདྡྷ་བོ་དྷི་སཏྭེ་བྷོ་ན་མོ་ན་མཿ༔ འདིར་མཐར་ཐུག་ཟབ་མོ་ཐུན་མོང་མ་
ཡིན་པའི་ཆོས་སྤྱོད་བྱ་བར་འདོད་ན། སྐུ་གཟུགས་ལ་སོགས་པའི་རྟེན་ཡོད་དམ་མེད་ཀྱང་
རུང་སྟེ། ཆོས་ཉིད་འདུས་མ་བྱས་ཀྱི་སངས་རྒྱས་ཆོས་ཀྱི་སྐུ་རྣམ་པ་ཐམས་ཅད་པ། དབང་
པོ་ཐམས་ཅད་པ་སྐུ་གསུང་ཐུགས་ཡོན་ཏན་འཕྲིན་ལས་ཐམས་ཅད་པས་ནམ་མཁའ་ཐམས་
ཅད་ཏིལ་གྱི་གང་བུ་ལྟར་ཡོངས་སུ་གང་ནས་དུས་ཐམས་ཅད་དུ་བཞུགས་པ་གསལ་བཏབ།
རྡོ་ རྗེ་བསྡུ་བའི་ཕྱག་རྒྱ་དང་། ཨོཾ་བཛྲ་ས་མ་ཡ་ཛ༔ ཞེས་པ་དང་། རབ་ཏུ་སད་ཅིང་
རྟོགས་པར་བྱས་ནས། གང་གི་བཀའ་དྲིན་འོད་ཀྱིས་གསལ་བྱས་བདག་ཉིད་ཀྱི། །དེ་ཉིད་རིན་
ཆེན་འོད་ཀྱི་ཚོགས་ཀྱི་མུན་བཅོམ་སྟེ། །མིག་སྐྱོན་མེད་རྣམས་རོལ་པར་བཅས་པའི་སྟེང་དུ་ནི། །
ལྟ་ གྱུར་ བླ་ མ་ ཉི་མ་དེ་ ལ་ ཕྱག་ འཚལ་ལོ། །ཆོས་ཉིད་ཀྱི་གཟུགས་ལ་ཕྱག་འཚལ་ལོ། །
མཆོད་དོ་སྐྱབས་སུ་མཆིའོ། །བྱིན་གྱིས་བརླབ་ཏུ་གསོལ།
ཆོས་ཉིད་ཀྱི་ཚོར་བ་དང་། ཆོས་ཉིད་ཀྱི་འདུ་ཤེས་དང་། ཆོས་ཉིད་ཀྱི་འདུ་བྱེད་ལ།
ཆོས་ཉིད་ཀྱི་རྣམ་པར་ཤེས་པ་ལ། ཆོས་ཉིད་ཀྱི་མིག་ལ། ཆོས་ཉིད་ཀྱི་རྣ་བ་ལ། ཆོས་ཉིད་
ཀྱི་སྣ་ལ། ཆོས་ཉིད་ཀྱི་ལྕེ་ལ། ཆོས་ཉིད་ཀྱི་ལུས་ལ། ཆོས་ཉིད་ཀྱི་ཡིད་ལ། ཆོས་ཉིད་ཀྱི་
གཟུགས་ལ། ཆོས་ཉིད་ཀྱི་སྒྲ་ལ། ཆོས་ཉིད་ཀྱི་དྲི་ལ། ཆོས་ཉིད་ཀྱི་རོ་ལ། ཆོས་ཉིད་ཀྱི་རེག་
བྱ་ལ། ཆོས་ཉིད་ཀྱི་ཆོས་ལ་ཕྱག་འཚལ་ལོ། །
ཆོས་ཉིད་ཀྱི་མིག་གི་རྣམ་པར་ཤེས་པ་ལ། ཆོས་ཉིད་ཀྱི་རྣ་བའི་རྣམ་པར་ཤེས་པ་ལ།
375

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
ཆོས་ཉིད་ཀྱི་སྣའི་རྣམ་པར་ཤེས་པ་ལ། ཆོས་ཉིད་ཀྱི་ལྕེའི་རྣམ་པར་ཤེས་པ་ལ། ཆོས་ཉིད་
ཀྱི་ལུས་ཀྱི་རྣམ་པར་ཤེས་པ་ལ། ཆོས་ཉིད་ཀྱི་ཡིད་ཀྱི་རྣམ་པར་ཤེས་པ་ལ་ཕྱག་འཚལ་ལོ། །
ཆོས་ཉིད་ཀྱི་མིག་གི་འདུས་ཏེ་རེག་པ་ལའོ། །ཆོས་ཉིད་ཀྱི་རྣ་བའི་འདུས་ཏེ་རེག་པ་
ལའོ། །ཆོས་ཉིད་ཀྱི་སྣའི་འདུས་ཏེ་རེག་པ་ལའོ། །ཆོས་ཉིད་ཀྱི་ལྕེའི་འདུས་ཏེ་རེག་པ་ལའོ། །
ཆོས་ཉིད་ཀྱི་ལུས་ཀྱི་འདུས་ཏེ་རེག་པ་ལ། ཆོས་ཉིད་ཀྱི་ཡིད་ཀྱི་འདུས་ཏེ་རེག་པ་ལ་ཕྱག་
འཚལ་ལོ། །
ཆོས་ཉིད་ཀྱི་མིག་གི་འདུས་ཏེ་རེག་པའི་རྐྱེན་གྱིས་ཚོར་བ་ལ། ཆོས་ཉིད་ཀྱི་རྣ་བའི་
འདུས་ཏེ་རེག་པའི་རྐྱེན་གྱིས་ཚོར་བ་ལ། ཆོས་ཉིད་ཀྱི་སྣའི་འདུས་ཏེ་རེག་པའི་རྐྱེན་གྱིས་
ཚོར་བ་ལ། ཆོས་ཉིད་ཀྱི་ལྕེའི་འདུས་ཏེ་རེག་པའི་རྐྱེན་གྱི་ཚོར་བ་ལ། ཆོས་ཉིད་ཀྱི་ལུས་ཀྱི་
འདུས་ཏེ་ རེག་ པའི་རྐྱེན་ གྱིས་ཚོར་བ་ལ། ཆོས་ཉིད་ཀྱི་ཡིད་ཀྱི་འདུས་ཏེ་རེག་པའི་རྐྱེན་
གྱིས་ཚོར་བ་ལ་ཕྱག་འཚལ་ལོ། །
ཆོས་ཉིད་ཀྱི་སའི་ཁམས་ལ། ཆོས་ཉིད་ཀྱི་ཆུའི་ཁམས་ལ། ཆོས་ཉིད་ཀྱི་མེའི་ཁམས་ལ།
ཆོས་ཉིད་ཀྱི་རླུང་གི་ཁམས་ལ། ཆོས་ཉིད་ཀྱི་ནམ་མཁའི་ཁམས་ལ། ཆོས་ཉིད་ཀྱི་རྣམ་པར་
ཤེས་པའི་ཁམས་ལ་ཕྱག་འཚལ་ལོ། །
ཆོས་ཉིད་ཀྱི་མ་རིག་པ་ལ། ཆོས་ཉིད་ཀྱི་འདུ་བྱེད་ལ། ཆོས་ཉིད་ཀྱི་རྣམ་པར་ཤེས་པ་ལ།
ཆོས་ཉིད་ཀྱི་མིང་དང་གཟུགས་ལ། ཆོས་ཉིད་ཀྱི་སྐྱེ་མཆེད་དྲུག་ལ། ཆོས་ཉིད་ཀྱི་རེག་པ་ལ།
ཆོས་ཉིད་ཀྱི་ཚོར་བ་ལ། ཆོས་ཉིད་ཀྱི་སྲེད་པ་ལ། ཆོས་ཉིད་ཀྱི་ལེན་པ་ལ། ཆོས་ཉིད་ཀྱི་
སྲིད་པ་ལ། ཆོས་ཉིད་ཀྱི་སྐྱེ་བ་ལ། ཆོས་ཉིད་ཀྱི་རྒ་ཤི་ལ་ཕྱག་འཚལ་ལོ། །
ཆོས་ཉིད་ཀྱི་སྦྱིན་པའི་ཕ་རོལ་ཏུ་ཕྱིན་པ་ལ། ཆོས་ཉིད་ཀྱི་ཚུལ་ཁྲིམས་ཀྱི་ཕ་རོལ་ཏུ་
ཕྱིན་པ་ལ། ཆོས་ཉིད་ཀྱི་བཟོད་པའི་ཕ་རོལ་ཏུ་ཕྱིན་པ་ལ། ཆོས་ཉིད་ཀྱི་བརྩོན་འགྲུས་ཀྱི་
376

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
ཐུན་མོང་མ་ཡིན་པའི་ཆོས་སྤྱོད།
ཕ་རོལ་ཏུ་ཕྱིན་པ་ལ། ཆོས་ཉིད་ཀྱི་བསམ་གཏན་གྱི་ཕ་རོལ་ཏུ་ཕྱིན་པ་ལ། ཆོས་ཉིད་ཀྱི་
ཤེས་རབ་ཀྱི་ཕ་རོལ་ཏུ་ཕྱིན་པ་ལ། ཆོས་ཉིད་ཀྱི་ནང་སྟོང་པ་ཉིད་ལ། ཆོས་ཉིད་ཀྱི་ཕྱི་སྟོང་
པ་ཉིད་ལ། ཆོས་ཉིད་ཀྱི་ཕྱི་ནང་སྟོང་པ་ཉིད་ལ། ཆོས་ཉིད་ཀྱི་སྟོང་པ་ཉིད་སྟོང་པ་ཉིད་ལ།
ཆོས་ཉིད་ཀྱི་ཆེན་པོ་ སྟོང་པ་ཉིད་ལ། ཆོས་ཉིད་ཀྱི་དོན་དམ་པ་སྟོང་པ་ཉིད་ལ། ཆོས་ཉིད་
ཀྱི་འདུས་བྱས་སྟོང་པ་ཉིད་ལ། ཆོས་ཉིད་ཀྱི་འདུས་མ་བྱས་སྟོང་པ་ཉིད་ལ། ཆོས་ཉིད་ཀྱི་
མཐའ་ལས་འདས་པ་སྟོང་པ་ཉིད་ལ། ཆོས་ཉིད་ཀྱི་ཐོག་མ་དང་ཐ་མ་མེད་པ་སྟོང་པ་ཉིད་ལ།
ཆོས་ཉིད་ཀྱི་དོར་བ་མེད་པ་སྟོང་པ་ཉིད་ལ། ཆོས་ཉིད་ཀྱི་རང་བཞིན་སྟོང་པ་ཉིད་ལ། ཆོས་
ཉིད་ཀྱི་ཆོས་ཐམས་ཅད་སྟོང་པ་ཉིད་ལ། ཆོས་ཉིད་ཀྱི་རང་གི་མཚན་ཉིད་སྟོང་པ་ཉིད་ལ།
ཆོས་ཉིད་ཀྱི་མི་དམིགས་པ་སྟོང་པ་ཉིད་ལ། ཆོས་ཉིད་ཀྱི་དངོས་པོ་མེད་པ་སྟོང་པ་ཉིད་ལ།
ཆོས་ཉིད་ཀྱི་ངོ་བོ་ཉིད་སྟོང་པ་ཉིད་ལ། ཆོས་ཉིད་ཀྱི་དངོས་པོ་མེད་པའི་ངོ་བོ་ཉིད་སྟོང་པ་
ཉིད་ལ། ཆོས་ཉིད་ཀྱི་དྲན་པ་ཉེ་བར་བཞག་པ་བཞི་ལ། ཆོས་ཉིད་ཀྱི་ཡང་དག་པར་སྤོང་བ་
བཞི་ལ། ཆོས་ཉིད་ཀྱི་རྫུ་འཕྲུལ་གྱི་རྐང་པ་བཞི་ལ། ཆོས་ཉིད་ཀྱི་དབང་པོ་ལྔ་ལ། ཆོས་ཉིད་
ཀྱི་སྟོབས་ལྔ་ལ། ཆོས་ཉིད་ཀྱི་བྱང་ཆུབ་ ཀྱི་ ཡན་ལག་བདུན་ལ། ཆོས་ཉིད་ཀྱི་འཕགས་
པའི་ལམ་ཡན་ལག་ལ། ཆོས་ཉིད་ཀྱི་འཕགས་པའི་བདེན་པ་བཞི་ལ། ཆོས་ཉིད་ཀྱི་བསམ་
གཏན་བཞི་ལ། ཆོས་ཉིད་ཀྱི་ཚད་མེད་པ་བཞི་ལ། ཆོས་ཉིད་ཀྱི་གཟུགས་མེད་པའི་སྙོམས་
པར་འཇུག་པ་བཞི་ལ། ཆོས་ཉིད་ཀྱི་རྣམ་པར་ཐར་པ་བརྒྱད་ལ། ཆོས་ཉིད་ཀྱི་མཐར་གྱིས་
གནས་པའི་སྙོམས་པར་འཇུག་པ་དགུ་ལ། ཆོས་ཉིད་ཀྱི་རྣམ་པར་ཐར་པའི་སྒོ་སྟོང་པ་ཉིད་
དང་། མཚན་མ་མེད་པ་དང་། སྨོན་པ་མེད་པ་ལ་ཆོས་ཉིད་ཀྱི་མངོན་པར་ཤེས་པ་ལ། ཆོས་
ཉིད་ ཀྱི་ཏིང་ངེ་ འཛིན་ ཐམས་ཅད་ལ། ཆོས་ཉིད་ཀྱི་གཟུངས་ཀྱི་སྒོ་ཐམས་ཅད་ལ། ཆོས་
ཉིད་ཀྱི་དེ་བཞིན་གཤེགས་པའི་སྟོབས་བཅུ་ལ། ཆོས་ཉིད་ཀྱི་མི་འཇིགས་པ་བཞི་ལ། ཆོས་
377

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
ཉིད་ཀྱི་སོ་སོ་ཡང་དག་པར་རིག་པ་བཞི་ལ། ཆོས་ཉིད་ཀྱི་བྱམས་པ་ཆེན་པོ་བཞི་ལ། ཆོས་
ཉིད་ཀྱི་སྙིང་རྗེ་ཆེན་པོ་དང་། ཆོས་ཉིད་ཀྱི་སངས་རྒྱས་ཀྱི་ཆོས་མ་འདྲེས་པ་བཅོ་བརྒྱད་ལ།
ཆོས་ཉིད་ཀྱི་རྒྱུན་དུ་བཞུགས་པའི་འབྲས་བུ་ལ། ཆོས་ཉིད་ཀྱི་ལན་ཅིག་ ཕྱིར་ འོང་བའི་
འབྲས་བུ་ལ། ཆོས་ཉིད་ཀྱི་ཕྱིར་མི་འོང་བའི་འབྲས་བུ་ལ། ཆོས་ཉིད་ཀྱི་དགྲ་བཅོམ་པ་ཉིད་ལ།
ཆོས་ཉིད་ཀྱི་རང་བྱུང་ལ། ཆོས་ཉིད་ཀྱི་ཐམས་ཅད་ཤེས་པ་ཉིད་ལ། ཆོས་ཉིད་ཀྱི་ལམ་གྱི་
རྣམ་པར་ཤེས་པ་ཉིད་ལ། ཆོས་ཉིད་ཀྱི་རྣམ་པ་ཐམས་ཅད་མཁྱེན་པ་ཉིད་ལ་ཕྱག་འཚལ་ལོ། །
མཆོད་དོ་སྐྱབས་ སུ་མཆིའོ། །བྱིན་གྱིས་བརླབ་ཏུ་གསོལ། དེ་བཞིན་དུ་གཟུགས་ཀྱི་ཆོས་
ཉིད་ནས་རྣམ་མཁྱེན་གྱི་ཆོས་ཀྱི་བར་དུ་སྨོས་ནས་རེ་རེ་ལ་ཕྱག་འཚལ་ལོ། །ཞེས་སོགས་
སྦྱར་རོ། །
ཡང་ གཟུགས་ ཀྱི་ དེ་ བཞིན་ ཉིད་ ནས་ རྣམ་མཁྱེན་ གྱི་ དེ་ བཞིན་ ཉིད་ ཀྱི་བར་དང་།
གཟུགས་རྣམ་པར་དག་པ་ནས་རྣམ་མཁྱེན་གྱི་རྣམ་པར་དག་པའི་བར་དང༌། རྣམ་པར་དག་
པའི་གཟུགས་ནས་རྣམ་པར་དག་པའི་རྣམ་མཁྱེན་གྱི་བར་དང་། གཟུགས་ཡོངས་སུ་དག་
པ་ནས་རྣམ་མཁྱེན་གྱི་ཡོངས་ སུ་དག་པའི་བར་དང་། ཡོངས་སུ་དག་པའི་གཟུགས་ནས་
ཡོངས་སུ་དག་པའི་རྣམ་མཁྱེན་གྱི་བར་དང་། གཟུགས་རང་བཞིན་གྱི་འོད་གསལ་བ་ནས་
རྣམ་པ་ཐམས་ཅད་མཁྱེན་པ་ཉིད་ཀྱི་ རང་བཞིན་གྱི་འོད་གསལ་བའི་བར་
འི་བར་དང་། ཁམས་
གསུམ་ལས་འདས་པའི་གཟུགས་ནས་རྣམ་མཁྱེན་གྱི་བར་དང་། དུས་གསུམ་ལས་འདས་
པའི་གཟུགས་ནས་རྣམ་མཁྱེན་གྱི་བར་དང༌། རྡོ་རྗེ་སེམས་དཔའི་གཟུགས་ནས་རྣམ་མཁྱེན་
གྱི་བར་དང༌། རྡོ་རྗེ་པད་མའི་གཟུགས་ནས་རྣམ་མཁྱེན་གྱི་བར་དང་། རྡོ་རྗེ་བྷ་གའི་གཟུགས་
ནས་རྣམ་མཁྱེན་གྱི་བར་དང༌། ཐིག་ལེ་གྲུ་གསུམ་གྱི་གཟུགས་ནས་རྣམ་མཁྱེན་གྱི་བར་
དང་། ཨཱ་ལི་ཀཱ་ལིའི་གཟུགས་ནས་རྣམ་མཁྱེན་གྱི་བར་དང༌། རྡོ་རྗེ་ཟླ་ཉིའི་གཟུགས་ནས་
378

ཀུན་མཁྱེན་རྟོན་པ་བཞི་ལྡན།
བོད་བཅུ་གཅིག་པ།
ཐུན་མོང་མ་ཡིན་པའི་ཆོས་སྤྱོད།
རྣམ་མཁྱེན་གྱི་བར་དང༌། རྡོ་རྗེ་ཁུ་རྡུལ་གྱི་གཟུགས་ནས་རྣམ་མཁྱེན་གྱི་བར་དང་། ཨེ་ཝཾ་
ཡི་གེའི་ གཟུགས་ ནས་རྣམ་མཁྱེན་གྱི་བར་དང་། དུས་ཀྱི་འཁོར་ལོའི་གཟུགས་ནས་རྣམ་
མཁྱེན་གྱི་བར་དང་། དགྱེས་པ་རྡོ་རྗེའི་གཟུགས་ནས་རྣམ་མཁྱེན་གྱི་བར་དང་། བདེ་མཆོག་
འཁོར་ལོའི་གཟུགས་ནས་རྣམ་མཁྱེན་གྱི་བར་དང༌། གསང་བ་འདུས་པའི་གཟུགས་ནས་
རྣམ་མཁྱེན་གྱི་བར་དང་། སྒྱུ་འཕྲུལ་དྲྭ་བའི་གཟུགས་ནས་རྣམ་མཁྱེན་གྱི་བར་དང་། རྡོ་རྗེ་
གདན་ བཞིའི་ གཟུགས་ ནས་རྣམ་མཁྱེན་གྱི་བར་དང་། མཧཱ་མ་ཡའི་ གཟུགས་ནས་རྣམ་
མཁྱེན་གྱི་བར་དང༌། སངས་རྒྱས་ཐོད་པའི་གཟུགས་ནས་རྣམ་མཁྱེན་གྱི་བར་དང་། མཁའ་
འགྲོ་རྒྱ་མཚོའི་གཟུགས་ནས་རྣམ་མཁྱེན་གྱི་བར་དང་། བདེ་བར་གཤེགས་པ་གཤེགས་མ་
ཐམས་ཅད་ ཀྱི་གཟུགས་ནས་རྣམ་མཁྱེན་གྱི་བར་དང་། བྱང་ཆུབ་སེམས་དཔའ་སེམས་
དཔའ་ཆེན་པོ་ཐམས་ཅད་ཀྱི་གཟུགས་ནས་རྣམ་མཁྱེན་གྱི་བར་དང་། རིག་པའི་ཁྲོ་བོ་ཁྲོ་མོ་
ཐམས་ཅད་ཀྱི་གཟུགས་ནས་རྣམ་མཁྱེན་གྱི་བར་དང་། མཐར་ཐུག་གི་ལྷ་དང་། སྔགས་དང་།
རྒྱུད་དང་། ཕྱག་རྒྱ་དང་། དཀྱིལ་འཁོར་ཐམས་ཅད་ཀྱི་གཟུགས་ནས་རྣམ་མཁྱེན་གྱི་བར་དང་།
གསང་བ་ དང་། གསང་ ཆེན་ དང་། མཁའ་ཁམས་ དང་། ཆོས་འབྱུང་དང༌། ཆུ་སྐྱེས་དང་།
སེང་གེའི་ཁྲི་དང་། ཀུན་གྱི་བདག་ཉིད་ལ་སོགས་པ་སྟོང་ཆེན་གྱི་རྣམ་གྲངས་མང་པོ་རེ་རེ་
ནས་སྨོས་པ་རྣམས་ཀྱི་གཟུགས་ནས་རྣམ་མཁྱེན་གྱི་ཁར་དང་། ཐིག་ལེ་དང་། དེ་ཉིད་དང་།
འདུས་པ་དང་། སྡོམ་པ་དང་། བྱང་ཆུབ་ཀྱི་སེམས་ལ་སོགས་པ་བདེ་ཆེན་གྱི་རྣམ་གྲངས་
མང་པོ་རེ་རེ་ནས་སྨོས་པ་རྣམས་ཀྱི་གཟུགས་ནས་རྣམ་མཁྱེན་གྱི་བར་ལ་ཕྱག་འཚལ་ལོ། །
མཆོད་དོ་སྐྱབས་སུ་མཆིའོ། །ཞེས་སོགས་ཆོས་སྤྱོད་རྒྱས་པ་གྲུབ་ན་ཤིན་ཏུ་ལེགས།
དེ་ཙམ་མ་གྲུབ་ན། དོན་དམ་ཆོས་ཉིད་ཀྱི་ཕུང་པོ་ལྔ། དབང་པོ་དྲུག །ཡུལ་དྲུག། རྣམ་
ཤེས་དྲུག །རེག་པ་དྲུག །ཚོར་བ་དྲུག །ཁམས་དྲུག །རྟེན་འབྲེལ་བཅུ་གཉིས། ཕ་རོལ་ཏུ་
379

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
ཕྱིན་ པ་ དྲུག ། །སྟོང་ ཉིད་ བཅོ་ བརྒྱད། བྱང་ ཆུབ་ ཕྱོགས་ཀྱི་ཆོས་ཚན་པ་བདུན། འཕགས་
པའི་བདེན་པ་བཞི་ནས་སངས་རྒྱས་ཀྱི་ཆོས་མ་འདྲེས་པའི་བར་དང་།
ནས་རྣམ་མཁྱེན་གྱི་བར་ལ་ཕྱག་འཚལ་ལོ། །ཞེས་པ་ལ་སོགས་པ་སྟོང་ཆེན་གྱི་རྣམ་གྲངས་
རྒྱུན་དུ་ཞུགས་པ་
དང༌། དེ་དག་ཟུང་གི་རྣམ་གྲངས་ལ་ཐུགས་ལ་གང་མོས་གང་ཤེས་སྨོས་པའི་མཐར།
དེ་
དང་དེའི་གཟུགས་ནས་རྣམ་མཁྱེན་གྱི་བར་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །
བྱིན་གྱིས་བརླབ་ཏུ་གསོལ། ཞེས་བསམ་པ་ཐག་པ་ནས་ ཉམས་ སུ་ བླངས་ ནས་བསོད་
ནམས་ཆེས་ཆེར་འཕེལ་ཞིང༌། རྡོ་རྗེ་དབྱིངས་ཀྱི་སྙིང་པོ་དང༌། སྔགས་ཀྱི་དབྱིངས་ཀྱི་སྙིང་
པོའི་བྱིན་རླབས་ཆེན་པོ་མྱུར་བ་ཉིད་དུ་འཇུག་པར་འགྱུར་རོ། །དེ་དག་གི་དོན་ཇི་ལྟར་ཡིན་
པར་ཤེས་པར་འདོད་ན། སེམས་འགྲེལ་སྐོར་གསུམ་ལ་སོགས་པ་མཐར་ཐུག་ཐུན་མོང་མ་
ཡིན་པའི་མན་ངག་ཟབ་མོ་དང་ལྡན་པའི་ཞལ་ལས་བླངས་པར་བྱའོ། །
ཞེས་པ་འདི་སྟོང་གཞི་འོད་གསལ་རྣམ་པ་ཐམས་ཅད་པ་བདེ་གཤེགས་སྙིང་པོ་ལ་
ཤེས་ནས་དད་པ་ཐོབ་པ་གང་ཡིན་པ་དེས་བཀོད་པའོ།། །།མངྒ་ལཾ། བྷ་ཝན་ཏུ།
(མ་དཔེ་ནི་འཛམ་ཐང་པར་མ་ཁོ་ན་ཡིན།}
380

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
སློབ་མ་ལ་སྤྲིང་བ་ནོར་བུའི་ཕྲེང་བ།